Книћевац је био командно место комаданта српских јединица у оквиру војске Хабзбуршке монархије Стевана Петровића Книћанина приликом офанзиве мађарске револуционарне војске у пролеће 1849.године. После низа пораза српских јединица и пада градова Сомбора,Сирига,Сенте, Врбаса, Бечеја и Србобрана крајем марта и почетком априла 1849.године,једини простор где се могао пружити и организовати отпор представљао је Тителски брег као природна тврђава. Такође око 40 000 српских избеглица са простора Српске Војводине нашло је уточиште на Тителском брегу. Врховну команду имао је Ђорђе Стратимировић,коме су подређени били Јован Стефановић Виловски,Стеван Петровић Книћанин и Миливој Блазнавац. Срби су располагали са око 4000-5000 војника и око 1000 добровољаца из Кнежевине Србије,које води Стеван Книћанин. Книћанин је први почео да пружа отпор трупама генерала Перцела на Велики Петак.